Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 230/12/8802	Košice I, 29.6.2012
EEČ : 2-63-191-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a ani  inde od mesiaca november 2011 doposiaľ neplnil zákonnú povinnosť vyživovať svoju dcéru XXXXX, nar. XXXXX napriek tomu, že mu uvedená povinnosť vyplýva zo zákona č. 36/2005 Z. z. o rodine v znení neskorších predpisov a rozsudku Okresného súdu XXXXX I sp. zn. XXXXX zo dňa XXXXX, ktorý nadobudol právoplatnosť dňa 22.11.2008, ktorým mu bolo určené prispievať na výživu XXXXX vždy do 15-tého toho ktorého dňa v mesiaci k jej rukám mesačne vo výške 30 % zo sumy životného minima, čím takto dlhoval na jej výživnom sumu vo výške 208,-Eur. 

lebo zanikla trestnosť činu
Odôvodnenie:
Uznesením povereného príslušníka OO PZ XXXXX Sever, sp. zn. ČVS: ORP-XXXXX z XXXXX bolo začaté trestné stíhanie a dňa XXXXX   vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že: 

-	v Košiciach a ani  inde od mesiaca november 2011 doposiaľ neplnil zákonnú povinnosť vyživovať svoju dcéru XXXXX, nar. XXXXX napriek tomu, že mu uvedená povinnosť vyplýva zo zákona č. 36/2005 Z. z. o rodine v znení neskorších predpisov a rozsudku Okresného súdu XXXXX XXXXX sp. zn. XXXXX zo dňa XXXXX, ktorý nadobudol právoplatnosť dňa 22.11.2008, ktorým mu bolo určené prispievať na výživu XXXXX vždy do 15-tého toho ktorého dňa v mesiaci k jej rukám mesačne vo výške 30 % zo sumy životného minima, čím takto dlhoval na jej výživnom sumu vo výške 208,-Eur. 

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.

V priebehu skráteného vyšetrovania bolo do spisu zabezpečené potvrdenie XXXXX, svedčiace o tom, že obvinený uhradil celú dlžnú sumu a to dňa 19.06.2012, teda vo výške 208.-Eur.  Poškodená úhradu sumy potvrdila aj telefonicky poverenému príslušníkovi PZ. (záznam z 27.06.2012)  

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor